ai4bharat/Pralekha huggingface dataset:
सांख्यिकी एवं कार्यक्रम कार्यान्वयन मंत्रालय
अप्रैल,2021के लिए औद्योगिक उत्पादन सूचकांक के त्वरित अनुमान और उपयोग-आधारित सूचकांक 
औद्योगिक उत्पादन सूचकांक  का त्वरित अनुमान हर माह की 12 तारीख  को छह सप्ताह के अंतराल के साथ जारी किया जाता है और स्रोत एजेंसियों से प्राप्त आंकड़ों के साथ इसे संकलित किया जाता हैऔर एजेंसियां इस डेटा को उत्पादक कारखानों/प्रतिष्ठानों से प्राप्त करती हैं।
2. अप्रैल, 2021 के माह में, 2011-12 आधार के साथ औद्योगिक उत्पादन सूचकांक  का त्वरित अनुमान 126.6 रहा है। अप्रैल,2021महीने में खनन, विनिर्माण और बिजली क्षेत्रों के लिए औद्योगिक उत्पादन के सूचकांक क्रमशः 108.0, 125.1 और 174.0 पर रहे हैं। त्वरित अनुमान आईआईपी की संशोधन नीति के अनुसार बाद में संशोधित होकर जारी होंगे।
3. अप्रैल, 2021के महीने के लिए, उपयोग आधारित वर्गीकरण के अनुसार, सूचकांक प्राथमिक वस्तुओं के लिए 126.7, पूंजीगत वस्तुओं के लिए 82.4, मध्यवर्ती वस्तुओं के लिए 137.9 और बुनियादी ढांचे/निर्माण सामग्री के लिए 134.8 पर रहा है। इसके अतिरिक्त,अप्रैल,2021के महीने में टिकाऊ वस्तु और गैर-टिकाऊ वस्तु के लिए सूचकांक क्रमशः 112.4और 142.3 पर रहा है।
4. यह ध्यान दिया जा सकता है कि मार्च 2020 के अंत से कोविड-19 महामारी के प्रसार को रोकनेके लिए लागू किए गए राष्ट्रव्यापी लॉकडाउन और अन्य उपायों के कारण अधिकांश प्रतिष्ठान अप्रैल 2020 में काम नहीं कर रहे थे और परिणामस्वरूप, कई इकाइयां थीं जिन्होंने ‘शून्य’उत्पादनरिपोर्ट किया थाजिसने अप्रैल 2020 और अप्रैल 2021 के महीनों के सूचकांकों की तुलना को प्रभावित किया था।
5. क्षेत्रीय स्तर पर औद्योगिक उत्पादन सूचकांक के त्वरित अनुमान, राष्ट्रीय औद्योगिक वर्गीकरण  के 2-अंकीय स्तर और उपयोग आधारित वर्गीकरण द्वारा अप्रैल के महीने में क्रमशः विवरण I,IIऔर IIIके विवरण दिए गए हैं। उपयोगकर्ताओं को विनिर्माण क्षेत्र में परिवर्तनों की सराहना करने के लिए उद्योग समूहों द्वारा अप्रैल 2020 से एक अतिरिक्त विवरण IV  दिया गया है,जो कि उद्योग समूहों द्वारा पिछले 12 महीने से दिया गया है।
6. अप्रैल,2021के आईआईपी के त्वरित अनुमानों के साथ,स्रोत एजेंसियों से प्राप्त अद्यतन आंकड़ों के आलोक में मार्च 2021 के सूचकांकों का भी पहला संशोधन कर दिया गया है और जनवरी 2021 के सूचकांकों का भी अंतिम संशोधन कर दिया गया है। अप्रैल, 2021के त्वरित अनुमानों, मार्च, 2021 के लिए पहला संशोधन और जनवरी 2021 के लिए अंतिम पुनरीक्षण को क्रमश:85 प्रतिशत, 92 और 94 प्रतिशत की भारित प्रतिक्रिया दर पर किया गया है।
7. मई 2021 के लिए सूचकांक सोमवार,12 जुलाई,2021 को जारी किया जाएगा।
नोट:-
1. यह प्रेस विज्ञप्ति सूचना मंत्रालय की वेबसाइट –http://www.mospi.nic.inपर भी उपलब्ध है।
2. हिंदी में प्रेस विज्ञप्ति इस प्रकार है: यह http://mospi.nic.in/hiपर भी उपलब्ध होगी।
औद्योगिक उत्पादन सूचकांक के आकड़ों के विवरण के लिए यहां क्लिक करें।
पूर्वोत्तर क्षेत्र विकास मंत्रालय
सीमा सड़क संगठन  के महानिदेशक लेफ्टिनेंट जनरल राजीव चौधरी ने केन्द्रीय मंत्री डॉ.जितेन्द्र सिंह को जम्मू एवं कश्मीर और पूर्वोत्तर क्षेत्र में चल रही और प्रस्तावित विभिन्न सड़क एवं पुल परियोजनाओं के बारे में जानकारी दी
सीमा सड़क संगठन  के नए महानिदेशकलेफ्टिनेंट जनरल राजीव चौधरी ने आज केन्द्रीयपूर्वोत्तर क्षेत्र विकास , राज्यमंत्री प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्षराज्य मंत्रीडॉ.जितेन्द्र सिंह को जम्मू एवं कश्मीर और पूर्वोत्तर क्षेत्र में चल रही और प्रस्तावित विभिन्न सड़क एवं पुल परियोजनाओं के बारे में जानकारी दी। अपनी प्रस्तुति में, जनरल चौधरी ने कहा कि जम्मू एवं कश्मीर ने पिछले 5 से 6 वर्षों में सड़क और पुल निर्माण के क्षेत्र में अभूतपूर्व प्रगति देखी है और अकेले उधमपुर-कठुआ-डोडा लोकसभा क्षेत्र में लगभग एक दर्जन बीआरओ पुल बने हैं, जिनमें से बसोहली में अटल सेतु और उधमपुर में देविका ब्रिज उल्लेखनीय हैं।
जम्मू एवं कश्मीर में प्रस्तावित चत्तरगला सुरंग भद्रवाह और डोडा को छूते हुए चत्तरगला के रास्ते बसोहली-बानी से होकर गुजरने वाले नए राजमार्ग के माध्यम से कठुआ जिले को डोडा जिला से जोड़ेगी। यह एक ऐतिहासिक परियोजना बनने जा रही है, जो सुदूर केदो क्षेत्रों के बीच हर मौसम में आवागमन वाली वैकल्पिक सड़क संपर्क प्रदान करेगी और डोडा से पंजाब सीमा पर स्थित लखनपुर तक की यात्रा में लगनेवाले समय को घटाकर महज चार घंटे कर देगी।
यह एक 6.8 किलोमीटर लंबी सुरंग होगी, जिसके लिए बीआरओ द्वारा पहले ही व्यवहार्यता सर्वेक्षण किया जा चुका है। काम शुरू होने के बाद इस सुरंग को पूरा होने में लगभग 4 साल का समय लगेगा और इसके निर्माण की लागत लगभग 3,000 करोड़ रुपये होगी। यह सुरंग एक क्रांतिकारी बदलाव का वाहक बनने जा रही है। यह न केवल राजस्व पैदा करेगी, बल्कि रोजगार का सृजन भी करेगी।
इसके अलावा, हर मौसम में आवागमन वाले सड़क संपर्क की वजहसे कारोबार में आसानी होगी, यात्रा में कम समय लगेगा और बनी व भद्रवाह जैसेइलाकों के राष्ट्रीय ख्याति के पर्यटन स्थल के रूप में उभरने का एक अनूठा अवसर मिलेगा।
डॉ. जितेन्द्र सिंह ने कहा कि चत्तरगला में सुरंग की मांग कई वर्षों से लंबित थी, लेकिन किसी वजह से अपनी अलग प्राथमिकताओं के कारण पहले की सरकारों द्वारा इस पर ध्यान नहीं दिया गया।
समीक्षा बैठक के दौरान बीआरओ की जिन अन्य महत्वपूर्ण परियोजनाओं का उल्लेख किया गयाउनमें जम्मू एवं कश्मीर के विभिन्न पहाड़ी और दुर्गम इलाकों में सड़कों और पुलों का निर्माण शामिल था।
पूर्वोत्तर क्षेत्र के संबंध में, डॉ.जितेन्द्र सिंह को उस क्षेत्र के विभिन्न राज्यों में बीआरओ की परियोजनाओं,विशेष रूप से मिज़ोरम में पूर्वोत्तर क्षेत्र विकास  मंत्रालय के तत्वावधान में पूर्वोत्तर परिषद  द्वारा वित्त पोषित चार सड़क परियोजनाओं और मणिपुर में दो बीआरओ परियोजनाओं से जुड़ी अद्यतन स्थिति की जानकारी दी गयी।
<><><><><>
एमजी/एएम/आर/एसके
(Visitor Counter : 146
प्रधानमंत्री कार्यालय
प्रधानमंत्री ने लुधियाना में गैस रिसाव से हुई लोगों की मौत पर शोक व्यक्त किया
अनुग्रह राशि की घोषणा की
प्रधानमंत्री श्री नरेन्द्र मोदी ने लुधियाना में गैस रिसाव के कारण हुई त्रासदी पर दुख व्यक्त किया है।
प्रधानमंत्री ने मृतकों और घायल लोगों के लिए अनुग्रह राशि की भी घोषणा की।
प्रधानमंत्री कार्यालय ने ट्वीट किया:
"लुधियाना में गैस रिसाव के कारण हुई त्रासदी पर दुख व्यक्त करते हुए, पीएम @narendramodi ने पीएमएनआरएफ से प्रत्येक मृतक के निकटतम परिजन को 2 लाख रुपये की अनुग्रह राशि देने की घोषणा की है। प्रत्येक घायल व्यक्ति को 50,000 रुपये दिए जाएंगे।"
स्वास्थ्य एवं परिवार कल्याण मंत्रालय
भारत में कोविड-19 का कुल टीकाकरण कवरेज 92.63 करोड़ से अधिक हुआ
पिछले 24 घंटों में 43.09 लाख से अधिक खुराक दी गईं
स्वस्थ होने की वर्तमान दर 97.95 प्रतिशत हुई, मार्च 2020 के बाद से सबसे अधिक
पिछले 24 घंटों में 22,431 नए रोगी सामने आए
भारत में सक्रिय मरीजों की संख्या  कुल मामलों का 0.72 प्रतिशत है
साप्ताहिक पॉजिटिवटी दर  पिछले 104 दिनों से 3 प्रतिशत से कम
पिछले 24 घंटों में 43,09,525 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 92.63 करोड़  से अधिक हो गया। इस उपलब्धि को 90,14,182 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,74,457
|
|
दूसरी खुराक
|
|
89,67,785
|
|
अग्रिम पंक्ति के कर्मी
|
|
पहली खुराक
|
|
1,83,56,797
|
|
दूसरी खुराक
|
|
1,51,98,102
|
|
18-44 वर्ष आयु वर्ग
|
|
पहली खुराक
|
|
37,46,12,592
|
|
दूसरी खुराक
|
|
9,41,31,072
|
|
45-59 वर्ष आयु वर्ग
|
|
पहली खुराक
|
|
16,30,05,166
|
|
दूसरी खुराक
|
|
8,04,01,016
|
|
60 वर्ष से अधिक
|
|
पहली खुराक
|
|
10,32,00,268
|
|
दूसरी खुराक
|
|
5,81,21,353
|
|
कुल
|
||
|
92,63,68,608
पिछले 24 घंटों में 24,602 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,32,00,258 हो गई है।
नतीजतन, भारत में स्वस्थ होने की दर 97.95% है। स्वस्थ होने की दर मार्च, 2020 के बाद से उच्चतम स्तर पर है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 102 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 22,431 नए मरीज सामने आए हैं।
वर्तमान में 2,44,198 सक्रिय रोगी हैं। ये पिछले 204 दिनों में सबसे कम हैं। वर्तमान में ये सक्रिय मामले देश के कुल पुष्टि वाले मरीजों का 0.72 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 14,31,819 जांच की गई हैं। भारत ने अब तक कुल 57.86 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पॉजिटिविटी दर 1.68 प्रतिशत है जो पिछले 104 दिनों से लगातार 3% से कम बनी हुई है। दैनिक पॉजिटिविटी दर 1.57 प्रतिशत है। दैनिक पॉजिटिविटी दर पिछले 38 दिनों से 3 प्रतिशत से कम और लगातार 121 दिनों से दैनिक 5 प्रतिशत से नीचे बनी हुई है।
प्रधानमंत्री कार्यालय
प्रधानमंत्री ने माधवपुर मेले में प्रदर्शित गुजरात और पूर्वोत्तर के बीच एकरूपता के बारे में बताया
प्रधानमंत्री श्री नरेन्द्र मोदी ने गुजरात और पूर्वोत्तर के बीच महान सांस्कृतिक एकरूपता पर प्रकाश डाला और इसके लिए माधवपुर मेले को श्रेय दिया।
माधवपुर मेले के बारे में असम के मुख्यमंत्री श्री हिमंत बिस्वा सरमा के एक ट्वीट का जवाब देते हुए प्रधानमंत्री ने ट्वीट किया;
"गुजरात और पूर्वोत्तर के बीच महान सांस्कृतिक एकरूपता, माधवपुर मेले को श्रेय।"
पर्यटन मंत्रालय
हवाई संपर्क प्रदान करने के लिए क्षेत्रीय सम्पर्क योजना  - उड़ान योजना के अंतर्गत पूर्वोत्तर क्षेत्र में 18 मार्गों पर परिचालन हो रहा है: श्री जी. किशन रेड्डी
पर्यटन मंत्रालय ने 22 दर्शनीय स्थलों पर 'पूर्वोत्तर क्षेत्र में दर्शन स्थानों का विकास 'परियोजना को स्वीकृति दी : श्री जी. किशन रेड्डी
पूर्वोत्तर क्षेत्र  के लिए ऑनलाइन प्रचार-प्रसार को शामिल करने और योजना के तहत अनुमेय वित्तीय सहायता की सीमा को बढ़ाने के लिए बाजार विकास सहायता योजना को संशोधित किया गया है। मंत्रालय पूर्वोत्तर क्षेत्र के राज्यों को वित्तीय सहायता भी प्रदान करता है, जिसमें पर्यटन अवसंरचना के विकास, मेलों/त्योहारों और पर्यटन संबंधी कार्यक्रमों को बढ़ावा देने, सूचना प्रौद्योगिकी से संबंधित परियोजनाओं, प्रचार अभियानों, मानव संसाधन विकास, बाजार अनुसंधान आदि के लिए सहायता शामिल है।
पूर्वोत्तर क्षेत्र विकास  मंत्रालय भी नियमित रूप से पर्यटन कार्यक्रमों/समारोहों का समर्थन करता है। पर्यटकों को आकर्षित करने के लिए प्रतिवर्ष 'पूर्वोत्तर गन्तव्य स्थल  कार्यक्रम आयोजित किया जाता है।
मंत्रालय की स्वच्छता कार्य योजना  के अंतर्गत पूर्वोत्तर क्षेत्र में 27 स्वच्छता गतिविधियां शुरू की गई हैं। पूर्वोत्तर क्षेत्र  क्षेत्रीय हवाई संपर्क को सुगम बनाने/और गति देने के लिए शुरू किए गए क्षेत्रीय सम्पर्क योजना  -उड़ान का ध्यान दिए जाने वाला  क्षेत्र है। इस योजना के अंतर्गत पूर्वोत्तर क्षेत्र में 18 मार्गों पर परिचालन चालू हैं। रेल मंत्रालय ने भी गेज परिवर्तन, विस्टा डोम कोचों की शुरूआत और स्टेशनों के उन्नयन के माध्यम से उत्तर पूर्व में अपने बुनियादी ढांचे का उन्नयन किया है।
पूर्वोत्तर क्षेत्र  में पर्यटन को बढ़ावा देने के लिए मंत्रालय ने 22 दर्शनीय स्थलों पर 'पूर्वोत्तर क्षेत्र में दर्शन स्थानों  का विकास 'परियोजना को स्वीकृति दी है। मंत्रालय ने इसके लिए 25 पर्यटन स्थलों की एक सूची की पहचान करके अग्रेषित की है जिसे राज्यों / केंद्र शासित प्रदेशों में एक अलग पुलिस इकाई के गठन के लिए पायलट परियोजना के रूप में लिया जा सकता है। मंत्रालय ने 12 भाषाओं में दिन–रात  बहुभाषी पर्यटक सूचना हेल्पलाइन भी स्थापित की है। पर्यटन गतिविधियों को प्रोत्साहित करने के उद्देश्य से सुरक्षित और सम्मानजनक पर्यटन के लिए आचार संहिता को अपनाया गया है। मंत्रालय ने गृह मंत्रालय के सहयोग से नई दिल्ली में 19.10.2022 को पर्यटक पुलिस योजना पर पुलिस महानिदेशकों का एक राष्ट्रीय सम्मेलन भी आयोजित किया था।
यह जानकारी पर्यटन मंत्री श्री जी. किशन रेड्डी ने आज राज्यसभा में एक प्रश्न के लिखित उत्तर में दी है ।
स्वास्थ्य एवं परिवार कल्याण मंत्रालय
भारत में कोरोना के सक्रिय मामले आज कम होकर 32,811 रह गए,कुल पॉजिटिव मामलों के सिर्फ 0.08 प्रतिशत हैं
पिछले 24 घंटों में 2,876 नए मामले सामने आए
राष्ट्रव्यापी कोविड टीकाकरण के तहत अब तक 180.60 करोड़ से अधिक टीके लगाए जा चुके हैं
स्वस्थ होने की वर्तमान दर 98.72 प्रतिशत
साप्ताहिक सक्रिय मामलों की दर 0.44 प्रतिशत है
निरंतर गिरावट दर्ज करते हुए भारत में कोविड-19 के सक्रिय मामले आज कम होकर 32,811 रह गए। सक्रिय मामले आज देश में कल पॉजिटिव मामलों के सिर्फ 0.08 प्रतिशत रह गए हैं।
नतीजतन, भारत में स्वस्थ होने की दर 98.72 प्रतिशत है।पिछले 24 घंटों में 3,884 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,50,055 हो गई है।
बीते चौबीस घंटे में 2,876 नए मामले सामने आए।
पिछले 24 घंटों में कुल 7,52,818 जांच की गई हैं। भारत ने अब तक कुल 78.05 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई है। देश में साप्ताहिक पुष्टि वाले मामलों की दर 0.44 प्रतिशत है और दैनिक रूप से पुष्टि वाले मामलों की दर 0.38 प्रतिशत है।
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 180.60 करोड़  से अधिक हो गया। इस उपलब्धि को 2,11,93,183 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,02,794
|
|
दूसरी खुराक
|
|
99,87,279
|
||
|
प्रीकॉशन खुराक
|
|
43,32,071
|
|
अग्रिम पंक्ति के कर्मी
|
|
पहली खुराक
|
|
1,84,11,792
|
|
दूसरी खुराक
|
|
1,74,82,386
|
||
|
प्रीकॉशन खुराक
|
|
66,02,146
|
|
15-18 वर्ष आयु वर्ग
|
|
पहली खुराक
|
|
5,60,41,282
|
||
|
दूसरी खुराक
|
|
3,47,40,004
|
|
18-44 वर्ष आयु वर्ग
|
|
पहली खुराक
|
|
55,35,60,174
|
|
दूसरी खुराक
|
|
45,74,25,030
|
|
45-59 वर्ष आयु वर्ग
|
|
पहली खुराक
|
|
20,25,71,402
|
|
दूसरी खुराक
|
|
18,32,54,385
|
|
60 वर्ष से अधिक आयु वर्ग
|
|
पहली खुराक
|
|
12,66,16,352
|
|
दूसरी खुराक
|
|
11,41,35,545
|
|
प्रीकॉशन खुराक
|
|
1,05,30,465
|
|
प्रीकॉशन खुराक
|
||
|
2,14,64,682
|
|
कुल
|
|
|
|
1,80,60,93,107
रक्षा मंत्रालय
जीआरएसई ने रक्षा मंत्री श्री राजनाथ सिंह को वित्त वर्ष 2020-21 के लिए 32.85 करोड़ रुपये का अंतरिम लाभांश चेक दिया
रक्षा में सार्वजनिक क्षेत्र के उपक्रम  मिनी रत्न शिपयार्ड, गार्डन रीच शिपबिल्डर्स एंड इंजीनियर्स लिमिटेड  ने अपने शेयरधारकों को वित्त वर्ष 2020-2021 के लिए 44.10 करोड़ रुपये का अंतरिम लाभांश दिया है । सरकार के हिस्से के रूप में 32,85,63,774 रुपये का अंतरिम लाभांश चेक रक्षा मंत्री श्री राजनाथ सिंह को जीआरएसई, कोलकाता के अध्यक्ष और प्रबंध निदेशक रीयर एडमिरल वी के सक्सेना,
भारतीय नौसेना  ने दिनांक 30 मार्च, 2021 को नई दिल्ली में सौंपा । इस अवसर पर सचिव रक्षा उत्पादन श्री राज कुमार भी उपस्थित थे ।
कोविड-19 महामारी के प्रभाव के बावजूद जीआरएसई ने वित्त वर्ष 2020-2021 के लिए 10 रुपये के 3.85 रुपये प्रति इक्विटी शेयर का अंतरिम लाभांश घोषित किया है । डीपीएसयू शेयरधारकों को लगातार लाभांश देता रहा है और पिछले 27 वर्षों से हर साल इस उपक्रम ने ऐसा किया है ।
1960 में अपनी स्थापना के बाद से जीआरएसई को एकमात्र रक्षा शिपयार्ड होने का गौरव प्राप्त है जिसने 100 से अधिक युद्धपोतों  की आपूर्ति की है । शिपयार्ड में ऑर्डर बुक की स्थिति दिनांक 31 दिसंबर, 2020 तक 25887/- रुपये है ।
पेट्रोलियम एवं प्राकृतिक गैस मंत्रालय
अंतर्राष्ट्रीय बाजार मूल्य के आधार पर एलपीजी की कीमत निकाली जाती है
पहल  के तहत उपभोक्ताओं को खाना पकाने के लिए एलपीजी की कीमत पर सरकार द्वारा सब्सिडी दी जाती है
 के तहत उपभोक्ताओं को खाना पकाने के लिए एलपीजी की कीमत पर भारत सरकार द्वारा सब्सिडी दी जाती है। प्रत्यक्ष लाभ अंतरण के जरिए ‘पहल’ से जुड़े उपभोक्ताओं को जो सब्सिडी दी जाती है वह बाजार निर्धारित मूल्य और सब्सिडी प्राप्त या रियायती मूल्य के अंतर के बराबर होती है। मौजूदा समय में 27.76 करोड़ से भी अधिक कनेक्शनों के साथ राष्ट्रीय एलपीजी कवरेज लगभग 97 प्रतिशत है। अत: लगभग 27.76 करोड़ उपभोक्ताओं में से तकरीबन 26.12 करोड़ उपभोक्ताओं के मामले में मूल्य वृद्धि को सरकार द्वारा सब्सिडी में बढ़ोतरी के माध्यम से वहन किया जाता है।
जनवरी 2020 के दौरान एलपीजी का अंतर्राष्ट्रीय मूल्य 448 डॉलर प्रति एमटी से काफी बढ़कर 567 डॉलर प्रति एमटी हो जाने के कारण दिल्ली में बिना सब्सिडी वाली घरेलू एलपीजी के बाजार निर्धारित मूल्य के तहत 14.2 किलोग्राम के एलपीजी सिलेंडर की कीमत में 144.50 रुपये की वृद्धि की गई है। जहां एक ओर बिना सब्सिडी वाले घरेलू एलपीजी सिलेंडर की कीमत 714 रुपये से बढ़ाकर 858.50 रुपये कर दी गई है, वहीं दिल्ली में सब्सिडी पाने वाले उपभोक्ताओं के लिए सब्सिडी को 153.86 रुपये से बढ़ाकर 291.48 रुपये प्रति सिलेंडर कर दिया गया है। सरकार द्वारा निर्धारित सब्सिडी या रियायती मूल्य को ध्यान में रखते हुए सब्सिडी पाने वाले उपभोक्ताओं को अंतर्राष्ट्रीय बाजार में एलपीजी के मूल्यों में होने वाले उतार-चढ़ाव से अलग रखा जाता है।
14.2 किलोग्राम के सिलेंडर के मामले में घरेलू उपभोक्ताओं को सरकार द्वारा दी जाने वाली सब्सिडी 153.86 रुपये से बढ़ाकर 291.48 रुपये प्रति सिलेंडर कर दी गई है। वहीं, प्रधानमंत्री उज्ज्वला योजना  से जुड़े उपभोक्ताओं के मामले में सरकार द्वारा दी जाने वाली सब्सिडी 174.86 रुपये से बढ़ाकर 312.48 रुपये प्रति सिलेंडर कर दी गई है। अत: मूल्यवृद्धि का ज्यादातर भार सरकार द्वारा वहन किया जाता है, जिसके तहत सब्सिडी पाने वाले ग्राहकों एवं पीएमयूवाई से जुड़े उपभोक्ताओं के लिए सब्सिडी बढ़ा दी जाती है।
राष्ट्रपति सचिवालय
राष्ट्रपति भवन में गार्ड अदला-बदली समारोह इस शनिवार यानी 6 फरवरी से फिर शुरू होगा
राष्ट्रपति भवन में होने वाला गार्ड अदला-बदली समारोह कोविड-19 के कारण मार्च, 2020 में बंद कर दिया गया था। यह समारोह इस शनिवार यानी 6 फरवरी, 2021 से फिर शुरू हो रहा है।
यह समारोह हर शनिवार  निम्नलिखित समय-सारणी के अनुसार आयोजित किया जाएगा:-
- 6 फरवरी, 2021 से 14 मार्च, 2021 तक – प्रात: 0940 से 1040 बजे तक
- 15 मार्च, 2021 से 13 नवम्बर, 2021 तक – प्रात: 0740 से 0840 बजे तक
- 14 नवम्बर, 2021 से 13 मार्च, 2022 तक – प्रात: 0940 से 1040 बजे तक
हर शनिवार अधिकतम 100 व्यक्तियों को पूर्व बुकिंग कराने पर यह समारोह देखने की अनुमति दी जाएगी। इस संबंध में वेबसाइट https://presidentofindia.nic.in या https://rashtrapatisachivalaya.gov.in/. पर ऑनलाइन बुकिंग की जा सकती है।
जल शक्ति मंत्रालय
भारत भर के गांवों में जल संरक्षण पर प्रधानमंत्री के पत्र पर चर्चा की गई
केंद्रीय जल शक्ति मंत्री ने जोधपुर में विशेष संघटन का नेतृत्व किया
प्रधानमंत्री श्री नरेंद्र मोदी ने मानसून के मौसम से पहले देश भर में जल संरक्षण को बढ़ावा देने के लिए हाल ही में सभी सरपंचों को पत्र लिखे और उनसे ग्रामीण भारत में वर्षा जल संचयन और जल संरक्षण गतिविधियों को शुरू करने का अनुरोध किया। आज देश भर में ग्राम सभाएँ बुलाई गईं और गाँव के सभी निवासियों के समक्ष प्रधानमंत्री के पत्र को सार्वजनिक रूप से पढ़ा गया। ग्राम सभाओं की बैठकों के बाद जल संरक्षण के लिए श्रमदान किया गया जिसका प्रधानमंत्री के पत्र में उल्लेख किया गया था। गतिविधियों में वर्षा जल भंडारण के लिए छोटे तालाबों का निर्माण और सफाई करना, वृक्षारोपण अभियान, वर्षा जल के संचयन के लिए भंडारण टैंक का निर्माण / स्थापित करना और वनीकरण के लिए शामिल था।
केंद्रीय जल मंत्री श्री गजेन्द्र सिंह शेखावत ने आज राजस्थान के जोधपुर में जल संरक्षण श्रमदान का शुभारंभ किया और ग्रामीणों और स्वच्छ भारत ग्रीष्म प्रशिक्षुओं, जो स्वच्छता के लिए काम करने वाले युवा हैं, के साथ एक जन संवाद का आयोजन भी किया। उन्होंने नरवा गाँव में एक वर्षा जल संचयन इकाई का भी उद्घाटन किया और जिले में शौचालयों के निर्माण और कम्पोस्ट गड्ढों के निर्माण के लिए श्रमदान किया। आसपास के पंचायतों के सरपंचों और ग्रामीणों की एक बड़ी सभा को संबोधित करते हुए श्री शेखावत ने प्रधानमंत्री के पत्र के संदेश को दोहराते हुए जल संरक्षण की आवश्यकता पर जोर दिया। उन्होंने देश के सभी घरों में पेयजल उपलब्ध कराने की केंद्र सरकार की प्रतिबद्धता दोहरायी।
मंत्री ने राज्य में स्वच्छ भारत ग्रीष्मकालीन इंटर्नशिप  2019 का भी शुभारंभ किया। जल शक्ति मंत्रालय ने युवा मामले एवं खेल मंत्रालय और एनसीसी के सहयोग से स्वच्छ भारत समर इंटर्नशिप 2019 शुरू किया है- युवाओं द्वारा 10 जून से 31 जुलाई 2019 तक 50 घंटे की स्वछता प्रतिबद्धता- की पहल है। यह पहल राष्ट्रीय सेवा योजना , नेहरू युवा केंद्र संगठन  और राष्ट्रीय कैडेट कोर  के युवाओं को स्वच्छता से संबंधित कार्यों के लिए अपने कौशल और अभिविन्यास को विकसित करने और स्वच्छ भारत आंदोलन का हिस्सा बनने का अवसर प्रदान करेगी। एसबीएसआई को लगातार दूसरे वर्ष स्वच्छ भारत मिशन का हिस्सा बनाया गया है।
मंत्री ने युवाओं से देश को स्वच्छ और हरियाली युक्त बनाने के लिए ठोस अपशिष्ट प्रबंधन और गांव की स्वच्छता पर इस इंटर्नशिप के माध्यम से अपनी ऊर्जा को केंद्रित करने का आग्रह किया। मंत्री ने सभी को स्वच्छ भारत मिशन का हिस्सा बनने के लिए धन्यवाद दिया, जिसके परिणामस्वरूप ग्रामीण स्वच्छता 39% से बढ़कर 99% हो गई है और 9.6 करोड़ से अधिक शौचालय बनाए गए हैं। 5.6 लाख गांवों, 619 जिलों और 30 राज्यों / केंद्रशासित प्रदेशों ने खुद को खुले में शौच मुक्त  घोषित किया है।
सूचना और प्रसारण मंत्रालय
50वें भारत-अंतर्राष्ट्रीय फिल्म महोत्सव में प्रदर्शित होने वाली फिल्मों की सूची जारी
दो स्थानों पर 14 फिल्में प्रदर्शित की जाएंगी
पुरानी क्लासिक फिल्मों- पड़ोसन और चलती का नाम गाड़ी- का भी प्रदर्शन किया जायेगा
50वें भारत-अंतर्राष्ट्रीय फिल्म महोत्सव ने थीम पर प्रदर्शित होने वाली फिल्मों की सूची जारी कर दी है। भारत-अंतर्राष्ट्रीय फिल्म महोत्सव , गोवा 20 से 28 नवम्बर, 2019 तक अपनी स्वर्ण जयंती मना रहा है। प्रत्येक वर्ष आईएफएफआई सिनेमा प्रेमियों के लिए खुले में फिल्मों का प्रदर्शन करता है।
50वें आईएफएफआई के तहत प्रदर्शित की जाने वाली फिल्में द जॉय ऑफ सिनेमा थीम पर आधारित हैं। भारतीय पैनोरमा वर्ग में दर्शकों के लिए कॉमेडी फिल्मों का प्रदर्शन किया जायेगा। इस वर्ष 21 नवम्बर से 27 नवम्बर 2019 तक दो स्थानों – जौगर्स पार्क, एल्टिनहो, पणजी तथा मीरामर बीच, पणजी पर फिल्मों का प्रदर्शन किया जाएगा। जौगर्स पार्क में कॉमेडी पर आधारित फिल्मों का प्रदर्शन होगा जबकि मीरामर बीच में भारतीय पैनोरमा वर्ग के कुछ चुनिंदा फिल्मों का प्रदर्शन किया जाएगा। फिल्मों का प्रदर्शन सभी के लिए खुला रहेगा और इसके लिए किसी पंजीयन की आवश्यकता नहीं होगी। प्रवेश सभी के लिए नि:शुल्क है।
जौगर्स पार्क, एल्टिनहो में प्रदर्शित किए जाने वाली फिल्मों की सूची-
- चलती का नाम गाड़ी 
- पड़ोसन 
- अंदाज़ अपना अपना 
- हेरा-फेरी 
- चैन्नई एक्सप्रेस 
- बधाई हो 
- टोटल धमाल 
मीरामर बीच में प्रदर्शित किए जाने वाली फिल्मों की सूची-
- नाचोम-इया कम्पासर 
- सुपर 30 
- आनंदी गोपाल 
- उरी : द सर्जिकल स्ट्राइक 
- हेलारो 
- गली बॉय 
- एफ 2 – फन एंड फ्रस्ट्रेशन
राष्ट्रपति सचिवालय
राष्ट्रपति ने होली की पूर्व संध्या पर देशवासियों को बधाई दी
राष्ट्रपति श्री रामनाथ कोविंद ने होली की पूर्व संध्या पर सभी देशवासियों को अपनी शुभकामनाएं दी हैं।
राष्ट्रपति ने अपने संदेश में कहा “होली के शुभ अवसर पर, मैं देश और विदेश में रह रहे सभी भारतीयों को बधाई और शुभकामनाएं देता हूं।
वसंत ऋतु के आगमन का शुभ समाचार लेकर आने वाला रंगों का पर्व होली, हमारे जीवन में खुशियां और उमंग लेकर आता है। यह पर्व सामाजिक सद्भाव और मेल-मिलाप का जीवंत उदाहरण है। हर उम्र और हर वर्ग के बच्चे, युवा, पुरुष और महिलाएं पूरे उल्लास के साथ इस त्योहार को मनाते हैं।
मेरी कामना है कि रंगों का यह त्योहार सभी के जीवन में सकारात्मक ऊर्जा का संचार करे तथा राष्ट्र निर्माण की भावना को भी प्रबल बनाए।”
राष्ट्रपति का संदेश देखने के लिए यहां क्लिक करें
राष्ट्रीय सुरक्षा परिषद सचिवालय
राष्ट्रीय सुरक्षा परिषद सचिवालय ने भारत की साइबर सुरक्षा को मजबूत करने की दिशा में सरकारी अधिकारियों और महत्वपूर्ण क्षेत्र के संगठनों के लिए राष्ट्रीय साइबर सुरक्षा घटना प्रतिक्रिया अभ्यास  का आयोजन किया
राष्ट्रीय सुरक्षा सलाहकार श्री अजीत डोभाल, केसी, ने आज राष्ट्रीय साइबर सुरक्षा संयोजक लेफ्टिनेंट जनरल राजेश पंत और डीआरडीओ के सचिव डॉ. सतीश रेड्डी के साथ राष्ट्रीय साइबर सुरक्षा घटना प्रतिक्रिया अभ्यास का उद्घाटन किया। राष्ट्रीय साइबर अभ्यास  इंडिया का आयोजन दस दिनों की अवधि यानि 18 से 29 अप्रैल 2022 तक एक हाइब्रिड अभ्यास के रूप में किया जाएगा, जिसका उद्देश्य सरकार/महत्वपूर्ण क्षेत्र के संगठनों और एजेंसियों के वरिष्ठ प्रबंधन तथा तकनीकी कर्मियों को समकालीन साइबर खतरों एवं साइबर घटनाओं व प्रतिक्रिया के प्रबंधन पर प्रशिक्षण देना है।
कार्यक्रम का संचालन, राष्ट्रीय सुरक्षा परिषद सचिवालय , भारत सरकार द्वारा ज्ञान भागीदार के रूप में भारतीय डेटा सुरक्षा परिषद  के सहयोग से तथा रक्षा अनुसंधान और विकास संगठन  के समर्थन से किया जा रहा है। प्रशिक्षण के लिए प्लेटफार्म साइबरएक्सर टेक्नोलॉजीज द्वारा प्रदान किया जा रहा है, जो एस्तोनिया की साइबर सुरक्षा कंपनी है और इसे विश्व स्तर पर कई बड़े साइबर अभ्यास आयोजित करने की मान्यता मिली हुई है।
प्रशिक्षण सत्र, लाइव फायर और सामरिक अभ्यास के माध्यम से 140 से अधिक अधिकारियों को प्रशिक्षित किया जाएगा। प्रतिभागियों को प्रमुख साइबर सुरक्षा क्षेत्रों जैसे घुसपैठ का पता लगाने की तकनीक, वायरस  सूचना साझाकरण प्लेटफॉर्म , जोखिम प्रबंधन और प्रवेश परीक्षण, नेटवर्क प्रोटोकॉल और डेटा प्रवाह, डिजिटल फोरेंसिक, आदि के लिए प्रशिक्षित किया जाएगा।
एनसीएक्स इंडिया, अग्रणी रणनीतिक कर्मियों को साइबर खतरों को बेहतर ढंग से समझने, तैयारी का आकलन करने और साइबर संकट प्रबंधन व सहयोग करने के क्षेत्र में कौशल को विकसित करने में मदद करेगा। यह साइबर सुरक्षा कौशल, टीम वर्क, योजना, संचार, महत्वपूर्ण सोच और निर्णय लेने की क्षमता को विकसित करने में और इनका परीक्षण करने में भी मदद करेगा।
राष्ट्रीय सुरक्षा सलाहकार श्री अजीत डोभाल, केसी, ने अपने मुख्य भाषण में देश में चल रही डिजिटल क्रांति और सरकार द्वारा बड़ी संख्या में डिजिटल सेवाओं के शुभारंभ विषय पर प्रकाश डाला। उन्होंने आगे कहा कि साइबर सुरक्षा किसी भी सफल डिजिटल बदलाव की आधारशिला है। साइबर दुनिया में कोई भी खतरा सीधे तौर पर हमारी सामाजिक, आर्थिक और राष्ट्रीय सुरक्षा को प्रभावित करता है और इसलिए हमें अपने साइबर दुनिया की सुरक्षा करने की आवश्यकता है।
राष्ट्रीय साइबर सुरक्षा संयोजक लेफ्टिनेंट जनरल राजेश पंत ने भारत की साइबर दुनिया के महत्व और इसे नागरिकों, व्यवसायों तथा सरकारों के लिए सुरक्षित रखने की आवश्यकता को रेखांकित किया। उन्होंने पूरे विश्व में और हमारे देश में फिरौती के वायरस  की घटनाओं और आपूर्ति श्रृंखला पर हमलों की वृद्धि के बारे में बात की और इन हमलों का प्रभावी ढंग से मुकाबला करने के लिए सभी संगठनों के बीच तालमेल हासिल करने के महत्व पर चर्चा की। उन्होंने ऑयल इंडिया लिमिटेड पर हाल के रैंसमवेयर हमले और वैश्विक परिदृश्य में साइबर युद्ध के महत्व पर भी प्रकाश डाला।
भारत सरकार, साइबर सुरक्षा में क्षमता निर्माण और कौशल बढ़ाने के लिए विभिन्न कदम उठा रही है।